## Vyhlásenie architektonickej súťaže Baumit Fasáda roka 2023

Spoločnosť Baumit v spolupráci so Slovenskou komorou architektov, Slovenskou komorou stavebných inžinierov, Fakultou architektúry STU Bratislava, Združením pre zatepľovanie a vydavateľstvom odbornej literatúry Jaga vyhlasuje v poradí už 16. ročník súťaže **BAUMIT** **FASÁDA ROKA 2023**.

Zámerom tejto prestížnej súťaže je oceniť diela, ktoré výnimočným spôsobom spájajú invenciu architekta so špičkovou kvalitou použitých stavebných materiálov a ktoré svojím odborným vyhotovením výrazne prispievajú ku kultivácii našich miest, obcí a krajiny.

Veríme, že ani **BAUMIT** **FASÁDA ROKA 2023** nebude len o povrchu, ale jej výsledky priblížia širokej odbornej verejnosti invenčné riešenia architektonických návrhov a tiež kvalitu remeselného spracovania konštrukčného detailu. Doterajšia prezentácia víťazných diel a ich autorov na slávnostných galavečeroch sa stala nielen zaujímavou propagáciou najlepších diel a ich tvorcov, ale slúži verejnosti aj ako cenná inšpirácia do budúcnosti.

Prihlasovateľom diela môže byť jednotlivec (architekt, projektant, investor či realizátor) alebo organizácia, ktorá sa zásadným podielom zaslúžila o návrh alebo realizáciu prihláseného stavebného diela – projektová či architektonická kancelária, investorská organizácia, stavebná firma.

Aj v tomto ročníku súťaže sa stretnú diela v šiestich kategóriách:

* Rodinný dom
* Bytový dom
* Nebytová stavba
* Obnovená a adaptovaná budova
* Sanovaná historická budova
* Kreatívne štruktúry a dizajn

Posledný termín odovzdania súťažných návrhov je 31.1.2023.

V súťaži Fasáda roka 2023 bude hlasovať o najkrajšej fasáde roka aj laická verejnosť. Verejné hlasovanie bude prebiehať na facebookovej stránke súťaže: [www.baumit.sk](http://www.baumit.sk).

Bližšie informácie o súťaži a prihlasovací formulár nájdete na [www.baumit.sk](http://www.baumit.sk).

Informácie o vyhlasovateľovi súťaže:

Baumit, spol. s r. o.
Žižkova 9, 811 02

Bratislava 1

[www.baumit.sk](http://www.baumit.sk)

Kontaktná osoba:

Daniela Čachanová
daniela.cachanova@baumit.sk

Kontakt pre médiá:

Tomáš Sepp

tomas.sepp@baumit.sk

Zuzana Mittelmann

zuzana.mittelmann@baumit.sk